48 (100) 
C. G. Nees ab Esenbeck, 
in specimine Wallichiano supra citato setae hae plane desunt. 
Pluribus postea speciminibus a me examinatis, in hoc quidem me 
errasse cognovi multoque magis autem in eo quod schedulas in usum 
proprium conscriptas aliis incaute tradiderim. Latent iisdem sub 
numeris tum in Herbario Wallichiano tum in Wightiano duo- 
rum generum bene distinctorum species; similes eae quidem, sed 
mea quidem sententia in analjsi Familiae haud negligenda. Horum 
generum alterum, cui Hciplostylis nomen dedi, iam paucis illustran- 
dum est, etiamsi non lectae sint eius species in itinere Meyeniano, 
scilicet ne bis terve eandem rem descripsisse videar atque novo no- 
mine appellavisse. Molestam fuisse aliis Synopsi n illam Cyperacea- 
rum quam in lucem edidi fateor, sed tulit fructum quem volui scien- 
tiae gratum, nec deerunt qui intelligant, analysin synopticam familiae 
cuiusdam plantarum syllabum esse nec codicem. 
Adnot. o. Cei. Kunth ad Rhynchosporam Wallichianamy 
quae certo Sphaeroschoemis Wallichianus noster, citat Cephaloschoe- 
num quendam , parvum mihi, quem Ku n t h i a n ii m herbarium per- 
lustrando sic appellavi. 
Quod quo iure factum sit, an iure omnino, iudicent lectores ex 
iis, quae ad verbum e schedis meis autographis, Kunthio fida copia 
traditis, hic transscribo. Ad id tantummodo digitum intendo, Kun- 
thium ad calcem Rhynchosporarum eundem Cephaloschoenum par- 
vuniy quem ad Rhynchosporam T^Vallichianam citaverat, inter spe- 
cies sibi nonnisi nomine notas (p.202. n.52.) iterum adferre. 
Cephalo schoenus parvus N. ab E. culmo monocephalo, caryopseos 
rostro caryopsi obovata tuberculato-rugulosa duplo breviori basi 
discreto, setis caryopsi longioribus, involucri subtetraphylli foliolis 
binis capitulo paucifloro longioribus basi hirsuto -ciliatis, foliis planis 
culmoque basi folioso plano glabris. 
